کالی لینکس

کالی لینکس  لینکس کی ایک قسم ہے جو ڈیبین پر مبنی ہے۔ لینکس کی یہ قسم بالخصوص سیکیورٹی اور Penetration Test کے لیے تیار کی گئی ہے۔ 13 مارچ 2013ء کو اس کی اشاعت کا اعلان کیا گیا۔
کالی لینکس کی تیاری کے منصوبہ میں آفینسیو سیکیوریٹی لمیٹڈ (Offensive Security Ltd) نے سرمایہ فراہم کیا جبکہ ماتی اہارونی (Mati Aharoni) اور ڈیوون کیرنز (Devon Kearns) نے اسے ڈویلپ کیا۔ اس کو تیار کرنے کے لیے انھی ڈویلپرز کی تیار کردہ لینکس کی ایک دوسری قسم بیک ٹریک (BackTrack) کے کوڈ کو مکمل طور پر نئے سرے سے لکھا گیا، تاہم اس کی بنیاد اوبنٹو کی بجائے ڈیبین پر رکھی گئی ہے۔ اس میں ڈویلپرز نے مختلف قدیم ٹولز کو اپڈیٹ اور بہت سے نئے ٹولز شامل کیے ہیں۔

 آلات 
چونکہ کالی لینکس سیکیورٹی اور تحفظ معلومات (Information security) کے لیے خصوصی طور پر تیار کی گئی ہے، اس لیے اس میں آغاز ہی سے ایسے ٹولز اور آلات موجود ہوتے ہیں جو Penetration Test کے لیے کارآمد ہوں، مثلا سیکیورٹی ہولز کی سکیننگ کے لیے این میپ (Nmap)، نیٹورکز پر موجود متبادل پیکٹس (packets) کے تجزیہ کے لیے وائر شارک (Wireshark)، پاسورڈز کریکنگ کے لیے جان دی ریپر (John the Ripper)، نیز ایئر کریک این جی (Aircrack-ng) کا مجموعہ سافٹ ویئر جو وائر لیس لین (Wireless LAN) جو خصوصاً Penetration Test کے لیے تیار کیا گیا ہے، ان کے علاوہ بھی تحفظی جانچ پڑتال کے لیے مزید آلات اور اطلاقیے ہوتے ہیں۔

 مفت و آزاد 
کالی لینکس ایک آزاد تقسیم ہے جس میں شامل تمام سوفٹویئرز مفت اور آزاد ہوتے ہیں، نیز کالی لینکس آزاد سوفٹویئر کے اصولوں کے بالکل مطابق ہیں۔ کالی لینکس کو اس کی دفتری ویب گاہ سے بالکل مفت حاصل کرکے لائیو سی ڈی اور لائیو یو ایس بی کے طور پر بھی استعمال کیا جا سکتا ہے۔

 حوالہ جات 

 بیرونی روابط 
 کالی لینکس کی دفتری ویب گاہ
 آفینسیو سیکیورٹی لمیٹڈ

 کالی لینکس فورمز
 کالی لینکس ٹویٹر پر
 کالی لینکس کا آفیشل فیس بک صفحہ

زمرہ:ایکس 86-64 لینکس تقسیمات
زمرہ:اے آر ایم آپریٹنگ سسٹمز
زمرہ:ڈیبین پر مبنی تقسیمات
زمرہ:ڈیجیٹل فورینسکس سوفٹویئر
زمرہ:لینکس تقسیمات
زمرہ:ویکی ڈیٹا سے مختلف مختصر وضاحت
زمرہ:کراس پلیٹ فارم سافٹ ویئر
زمرہ:گنو منصوبہ
زمرہ:کمپیوٹر سیکیوریٹی
زمرہ:آپریٹنگ سسٹم
زمرہ:مفت سوفٹویئر آپریٹنگ نظام
زمرہ:ہیکنگ (کمپیوٹر سیکیورٹی)